Diari Oficial de la Generalitat Valenciana


Sumari del DOGV 4000, del 16-05-2001 (2001/4392)

Informació pública de l'homologació modificativa àrea Les Amplàries, d'Orpesa.
------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4392


Organisme emissor
:   Construcciones Castellón 2000, SAU

Tipus de document
:   Anunci

Informació pública de l'homologació modificativa àrea Les Amplàries, d'Orpesa. [2001/Q4392]
  
La mercantil Construcciones Castellón 2000, SAU, amb adreça en carrer de Moyano, número 8, de Castelló de la Plana, i l'Agrupació d'Interés Urbanístic R4-B de Oropesa del Mar, amb adreça en carrer del Pintor d'Orient, número 1, de Castelló de la Plana, van formular l'alternativa tècnica de programa per al desenvolupament d'una actuació integrada en el sector R4-B, d'Orpesa, que s'adjuntava amb les bases de programació de l'actuació, pla parcial, homologació sectorial modificativa, projecte d'urbanització i projecte de reparcel·lació, que es van exposar al públic amb la publicació d'edictes inclosos en el Diari Oficial de la Generalitat Valenciana de 10 de gener de 2001 i el periòdic El Mundo de 10 de gener de 2001.
  
Amb l'escrit remés de l'Ajuntament d'Orpesa, es sol·licita la presentació de documentació justificativa dels extrems continguts en l'article 28 de la Llei Reguladora de l'Activitat Urbanística, i en compliment de la sol·licitud Construcciones Castellón 2000, SAU i l'Agrupació de Interés Urbanístic R4-B de Oropesa del Mar han formulat homologació modificativa de l'àrea Les Amplàries d'Orpesa, que anul·la i substitueix l'homologació modificativa del sector R4-B d'Orpesa que es va sotmetre a informació pública, per a la seua tramitació i aprovació amb l'alternativa tècnica d'actuació integrada del sector R4-B.
  
En virtut del que disposa l'article 48 de la Llei 6/1994, de 15 de novembre, de la Generalitat Valenciana (LRAU), sobre la simplificació de procediment a instàncies d'un particular en relació amb l'article 46.3 de l'esmentat text legal, l'homologació s'exposa a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana. Aquesta homologació estableix les determinacions que integren l'ordenació estructural de l'àrea àmbit de l'homologació.
  
L'homologació modificativa de l'àrea de Les Amplàries ha estat protocol·litzat en acta, en la Notaria de la senyora Esperanza Quiles Pomares, emplaçada en Benicàssim, carrer de Sant Tomàs, número 115, pis primer, on podrà ésser objecte de pública consulta dins del termini de 20 dies hàbils comptats a partir del següent a la publicació d'aquest anunci al Diari Oficial de la Generalitat Valenciana, podent obtenir-ne còpia.
  
Així mateix, una còpia de la documentació fou dipositada en l'Ajuntament d'Orpesa, carrer de Leoncio Serrano, número 1, d'Orpesa, d'acord amb el que disposa l'article 48.1.a de la Llei 6/1994, fent constar la possibilitat de consultar en l'ajuntament les actuacions derivades de la documentació presentada, com de presentar-hi, al·legacions dins del termini d'exposició al públic.
  
Es constata que amb el present anunci es publica de la mateixa manera als efectes previstos en l'article 59.4 de la Llei 4/1999 de Règim Jurídic de les Administracions Públiques i del Procediment Administratiu Comú, pels interessats que siguen desconeguts o amb adreça desconeguda, o en cas de que el domicili siga la pròpia parcel·la cadastral o simplement el nom del municipi.